केंद्र की मोदी सरकार द्वारा सुप्रीम कोर्ट के फैसले के बाद एससी/एसटी एक्ट में संशोधन के खिलाफ आज सवर्णों ने भारत बंद का आह्वान किया है। सवर्ण समाज के करीब 35 संगठनों ने बंद बुलाया है। बंदी को देखते हुए सुरक्षा व्यवस्था कड़ी कर दी गई है। भारत बंद के तहत मध्य प्रदेश सबसे संवेदनशील बना हुआ है, जहां पुलिस और प्रशासन पूरी तरह से मुस्तैद हैं। इस राज्य में एससी-एसटी एक्ट को लेकर सबसे ज्यादा विरोध हो रहा है।